cyanic-selkie/wikianc huggingface dataset:
Δήμος Λευκιμμαίων
Διοικητικές μεταβολές μετά την ενσωμάτωση της Κέρκυρας στην Ελλάδα
Μετά την ένωση των Ιονίων Νησιών με την Ελλάδα το 1864, ακολούθησε η διοικητική διαίρεση του νησιού και σε επαρχίες Δήμους. Με το B.Δ. της 8ης Ιανουαρίου 1866 (ΦΕΚ 9) σχηματίστηκε για πρώτη φορά ο Δήμος Λευκιμμαίων, κατατάχθηκε στην Β΄ κατηγορία Δήμων και περιελάμβανε τα χωριά Αναπλάδες (711 κάτοικοι), Αγιοι Θεόδωροι (811), Ποτάμιον (254), Ριγγλάδες (420), Μελίκια (530) Σπαρτερόν (76), Δραγωτινά (77) Νεοχώριον και Παλαιοχώριον (188) και Κρητικά (83) ήτοι συνολικό πληθυσμό 3.150 κατοίκους και έδρα τον Άγιο Θεόδωρο. Με το B.Δ. της 20/12/1869 (ΦΕΚ 55) τμήμα του Δήμου Κορρισίων συγχωνεύτηκε με τον Δήμο Λευκιμμαίων. Ο πληθυσμός του Δήμου με την προσθήκη των νέων οικισμών (Κολοκύθι και Ρουμανάδες 126 κάτοικοι, Αργυράδες 463, Μαραθιάς 54, Κορακάδες 143, Κουσπάδες 107, Βασιλάτικα 83, Περιβόλι 375, Χλωμός 326, Βιταλάδες 97 και Νεοχωράκι 45) αυξήθηκε σε 4.969, παρέμεινε στην Β' τάξη και έδρα του μεταφέρθηκε στο Περιβόλι όπου παρέμεινε μέχρι το 1873. Τότε με το B.Δ. της 17/3/1873 η έδρα του Δήμου μεταφέρθηκε στις Ριγγλάδες Με το B.Δ. της 10/7/1903 (ΦΕΚ 13) οι ενωμένοι συνοικισμοί Ριγγλάδες, Αναπλάδες, Άγιοι Θεόδωροι, Ποτάμιον και Μελίκια ονομάσθηκαν "Λευκίμμη" ή "Πεντάχωρο". Έτσι έμειναν τα πράγματα μέχρι που ουσιαστικά καταργήθηκε το διοικητικό σύστημα διαίρεσης της επικράτειας σε Δήμους και εφαρμόστηκε η διαίρεση σε κοινότητες. Η διαίρεση του Δήμου (όσον αφορά το Πεντάχωρο) έγινε στις κοινότητες Ριγγλάδων, που το 1965 μετονομάστηκε σε Ανω Λευκίμμη και στην κοινότητα Λευκίμμης.
Ο Δήμος Λευκιμμαίων ιδρύθηκε το 1986, ύστερα από συνένωση των δύο κοινοτήτων Λευκίμμης και Άνω Λευκίμης. Όμως με τις αναγκαστικές συνενώσεις του Ν. 2539/1997 ο Δήμος Λευκιμμαίων περιέλαβε και τις πρώην όμορες κοινότητες Νεοχωρίου και Βιταλάδων. Έχει πληθυσμό 6.704 κατοίκους (Λευκίμμη 4.364, Νεοχώρι 1.663, Βιταλάδες 538) και έκταση 50.819 στρ. (απογραφή 2001).
Διαίρεση
Στο Δήμο περιλαμβάνονταν τα παρακάτω δημοτικά διαμερίσματα και οικισμοί:
Μπραγκαιράκ
Το Μπραγκαιράκ (γαλλικά: Bragayrac, οξιτανικά: Bragairac) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Εξωτερικοί σύνδεσμοι
Κατηγορία:Κοινότητες της Ωτ-Γκαρόν
Έμμεση εκλογή
Στις εκλογές με έμμεση ψηφοφορία οι ψηφοφόροι δεν επιλέγουν άμεσα τους υποψήφιους που επιθυμούν να δουν εκλεγμένους, αλλά εκλέγουν εκλέκτορες, οι οποίοι αντιπροσωπεύουν τη βούληση του εκλογικού σώματος και είναι εξουσιοδοτημένοι να ψηφίσουν για λογαριασμό τους. Ένα παράδειγμα έμμεσης εκλογής είναι η εκλογή του Προέδρου των Ηνωμένων Πολιτειών, κατά την οποία οι ψηφοφόροι εκλέγουν το εκλεκτορικό κολέγιο, το οποίο στη συνέχεια εκλέγει τον Πρόεδρο.
Κατηγορία:Εκλογικά συστήματα
Εύνικος Γ.Α.Σ.
Ο Εύνικος Γυμναστικός Αθλητικός Σύλλογος είναι ελληνικό αθλητικό σωματείο που δραστηριοποιείται στην περιοχή των Άνω Λιοσίων, στο Δήμο Φυλής Αττικής, όπου και βρίσκεται η έδρα του, το Κλειστό Γυμναστήριο Ζωφριάς. Επίσημο έτος ίδρυσής του είναι το 2012 και αγωνίζεται με χρώματα το πράσινο και το λευκό. Διατηρεί αποκλειστικά τμήματα καλαθοσφαίρισης, ανδρικής και γυναικείας. Προέκυψε μετά τη διακοπή λειτουργίας όλων των αγωνιστικών τμημάτων μιας παλαιότερης πολύ επιτυχημένης στο άθλημα ομάδας, του Δ.Α.Σ. Άνω Λιοσίων.
Ονομασία
Το όνομα του «Εύνικου» μαρτυρείται σε κείμενο επιγραφής επιτύμβιου μαρμάρινου κιονίσκου ρωμαϊκών χρόνων «ΖΩΣΙΜΗ ΕΥΝΙΚΟΥ ΕΞ ΕΥΠΥΡΙΔΩΝ», δηλαδή «Ζώσιμη η κόρη του Ευνίκου από τις Ευπυρίδες». Ο αρχαίος δήμος των Ευπυρίδων τοποθετείται από τους αρχαιολόγους και τους μελετητές της τοπογραφίας στην ευρύτερη περιοχή του σύγχρονου Δήμου Φυλής.
Δ.Α.Σ. Άνω Λιοσίων
Ο προϋπάρχον του Εύνικου σύλλογος ξεκίνησε την αγωνιστική του πορεία στα γυμναστήρια των κατώτερων κατηγοριών της Ε.Σ.Κ. Αττικής την αγωνιστική περίοδο 1984-85. Η πρώτη χρονιά κατά την οποία ανήλθε στο επίπεδο των εθνικών κατηγοριών ήταν το 1995-96. Η κορύφωση στην πορεία του έφτασε τη διετία 2003-2005 οπότε και συμμετείχε στο Πρωτάθλημα της Α2 Εθνικής Κατηγορίας. Από την άνοιξη του 2005 ξεκίνησε μια ραγδαία πτωτική πορεία (τέσσερις υποβιβασμοί σε μία τετραετία) μέχρι που κατάφερε να σταθεροποιήσει τη θέση του στην Α' Κατηγορία της Ε.Σ.Κ.Α. Η μετάβαση από το Δ.Α.Σ.Α.Λ. στη νέα εποχή του Εύνικου έλαβε χώρα το καλοκαίρι του 2012, οπότε και η ομάδα είχε ανανεώσει την παρουσία της στην κατηγορία αυτή. Τον Ιανουάριο της ίδιας χρονιάς καθήκοντα πρώτου προπονητή είχε αναλάβει ο Κώστας Παπανικολάου.
Ξεκίνημα του νέου συλλόγου
Στην παρθενική του περίοδο, 2012-13, ο Εύνικος ολοκλήρωσε τις αγωνιστικές του υποχρεώσεις με απολογισμό 18 νίκες και 8 ήττες, όσες και ο Α.Ο. Ζωγράφου. Εξαιτίας των μεταξύ τους αποτελεσμάτων, ήταν η ομάδα του Ζωγράφου που κατετάγη στην προνομιούχα 5η θέση, ενώ ο Εύνικος έκλεισε οριστικά τη χρονιά στην 6η, χωρίς να συμμετάσχει στα Play-offs.
Η αγωνιστική περίοδος 2014-15 ήταν πολύ απογοητευτική για το σύλλογο, ο οποίος υπέστη 26 ήττες σε ισάριθμους αγώνες. Σαν συνέπεια κατετάγη στην τελευταία θέση της βαθμολογίας της κανονικής περιόδου, γνωρίζοντας τον υποβιβασμό στη Β' Κατηγορία Ε.Σ.Κ.Α. Την τεχνική ηγεσία του συλλόγου είχε τη χρονιά αυτή ο Γιώργος Βελτσίστας.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2015-16, ο Εύνικος Γ.Α.Σ. λαμβάνει μέρος στο Πρωτάθλημα της Β' Κατηγορίας Ανδρών που διοργανώνει η Ένωση Σωματείων Καλαθοσφαίρισης Αττικής, καθώς και στο Κύπελλο Ανδρών της ίδιας Ένωσης.
Έδρα του συλλόγου είναι το Κλειστό Γυμναστήριο Ζωφριάς, γνωστό επισήμως ως 3o Κλειστό Γυμναστήριο Άνω Λιοσίων, χωρητικότητας 1.300 θεατών. Πρόεδρος του διοικητικού συμβουλίου είναι ο Νίκος Ρετουνιώτης.
Τμήμα καλαθοσφαίρισης γυναικών
Ο Εύνικος στο πρόσφατο παρελθόν έχει κατακτήσει:
Εξωτερικοί σύνδεσμοι
* Κατηγορία:Ελληνικοί σύλλογοι καλαθοσφαίρισης Κατηγορία:Δ.Α.Σ. Άνω Λιοσίων Κατηγορία:Σωματεία Ε.Σ.Κ.Α. Κατηγορία:Ιδρύσεις αθλητικών συλλόγων το 2012 Κατηγορία:Ιδρύσεις ομάδων καλαθοσφαίρισης το 2012
Φάτιχ Καραγκιουμπρούκ ΣΚ
Η Φάτιχ Καραγκιουμπρούκ Σπορ Κουλουμπού (τουρκικά: Fatih Karagümrük Spor Kulübü), γνωστή απλά ως Καραγκιουμπρούκ, είναι τουρκικός επαγγελματικός ποδοσφαιρικός σύλλογος, που εδρεύει στη γειτονιά Καραγκιουμπρούκ της συνοικίας Φατίχ στην Κωνσταντινούπολη. Αυτήν τη στιγμή αγωνίζονται στη Σούπερ Λιγκ Τουρκίας, την κορυφαία κατηγορία του τουρκικού ποδοσφαίρου.
Ιστορία
Ο σύλλογος ιδρύθηκε το 1926. Εντάχθηκε στις εθνικές βαθμίδες της ποδοσφαιρικής πυραμίδας το 1933.
Ο σύλλογος έπαιξε στην Τουρκική Πρέμιερ Λιγκ τα έτη 1959–1963 και 1983–84.
Η Καραγκιουμπρούκ υποβιβάστηκε δύο φορές στην Τουρκική Περιφερειακή Ερασιτεχνική Λίγκα.
Εξωτερικοί σύνδεσμοι
Καραγκιουμπρουκ Καραγκιουμπρουκ
Μπραξ (Ωτ-Γκαρόν)
Το Μπραξ (γαλλικά: Brax, οξιτανικά: Brats) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Οι κάτοικοί του είναι γνωστοί ως Μπραξιέν (γαλλικά: Braxiens).
Εξωτερικοί σύνδεσμοι
Κατηγορία:Κοινότητες της Ωτ-Γκαρόν
Νόμος αστρικών περιφορών
Ο Νόμος αστρικών περιφορών ή Τρίτος νόμος Κέπλερ είναι νόμος που περιλαμβάνεται στους νόμους του πλανητικού συστήματος και που διατύπωσε ο Γερμανός αστρονόμος Γιοχάνες Κέπλερ (1571-1630) μελετώντας τα δεδομένα των παρατηρήσεων της κίνησης των πλανητών που προηγουμένως είχε συγκεντρώσει ο Δανός αστρονόμος Τύχο Μπράχε (1546-1601).
Ο νόμος αυτός είναι ο τρίτος από τους τρεις που ανακάλυψε και διατύπωσε ο Κέπλερ και που διέπουν τη κίνηση των πλανητών γύρω από τον Ήλιο. Σύμφωνα με τον νόμο αυτόν:
Σύμφωνα με το νόμο αυτό προκύπτει ότι, αν είναι γνωστός από παρατηρήσεις ο χρόνος που απαιτείται για να συμπληρώσει ένας πλανήτης την περιφορά του γύρω από τον Ήλιο, τότε εύκολα μπορεί να βρεθεί και η μέση απόσταση αυτού από τον Ήλιο.
Κατηγορία:Πλανήτες Κατηγορία:Αστροφυσική Κατηγορία:Κοσμογραφία Κατηγορία:Αστρονομική Ναυτιλία Κατηγορία:Νόμοι Πλανητικού Συστήματος Κατηγορία:Γιοχάνες Κέπλερ
Ημέρα
315px|thumb|right|Η 24ωρη περιστροφή της [[Γης έχει ως αποτέλεσμα τον 24ωρο κύκλο φωτός και σκότους στην επιφάνειά της.]] Στην καθημερινή γλώσσα ημέρα ή συνηθέστερα μέρα είναι το χρονικό διάστημα από την ανατολή ως τη δύση του ήλιου (στον τόπο που βρισκόμαστε ή που εννοείται στον λόγο μας), σε αντίθεση με τη νύχτα. Στην Αστρονομία, ωστόσο, είναι ο χρόνος που χρειάζεται για μια πλήρη περιστροφή ενός ουράνιου σώματος, συνήθως της Γης, γύρω από τον άξονά του. Στην περίπτωση της Γης μία ημέρα διαρκεί σχεδόν 24 ώρες και για τον λόγο αυτό είναι γνωστή και ως εικοσιτετράωρο. Η διάρκεια της ημέρας και της νύχτας δεν είναι πάντα η ίδια στους διάφορους τόπους της Γης, λόγω της απόστασης τους από τον Ισημερινό.
Αστρική και ηλιακή ημέρα
Ωστόσο, ο ακριβής χρόνος περιστροφής της Γης είναι 23 ώρες 56 λεπτά και 4 δευτερόλεπτα, ένα πρακτικά σταθερό χρονικό διάστημα γνωστό ως αστρική ημέρα. Οι κάτοικοι της Γης όμως αντιλαμβάνονται την εναλλαγή ημέρας και νύκτας με μέσο ρυθμό 24 ωρών (λίγο παραπάνω) εξαιτίας της περιφοράς της Γης περί τον Ήλιο σε 365 ημέρες. Αυτό το διάστημα ονομάζεται ηλιακή ημέρα και κυμαίνεται γύρω από την τιμή 86.400 δευτερόλεπτα κατά -22 έως +29 δευτερόλεπτα, λόγω της ελλειπτικής τροχιάς της Γης και λόγω της κλίσης της. Η μέση τιμή μιας ηλιακής ημέρας ονομάζεται μέση ηλιακή ημέρα.
Η ημέρα ως μονάδα χρόνου
Προσοχή απαιτεί το εξής: Ακόμη και οι αστρονόμοι, όταν αναφέρονται στην ημέρα ως μονάδα χρόνου, για να εκφράσουν π.χ. την περίοδο περιφοράς ενός αστεροειδούς, εννοούν αυστηρά το χρονικό διάστημα των 86.400 δευτερολέπτων ή 24 ωρών, και όχι των 23 ω. 56 λ. 4 δ. ή τον χρόνο περιστροφής του αστεροειδούς περί τον άξονά του, που μπορεί να είναι π.χ. 5 ώρες. Αυτή η σύμβαση ακολουθείται και στα αστρονομικά άρθρα της Βικιπαίδειας, π.χ. των αστεροειδών.
Γρηγοριανό ημερολόγιο
Στο Γρηγοριανό ημερολόγιο οι ημέρες είναι 7 και η μία ημέρα διαιρείται σε 24 ώρες.
Εξωτερικοί σύνδεσμοι
Κατηγορία:Ημέρα
Ελληνικές δημοτικές εκλογές 1850
Οι δημοτικές εκλογές του 1850 άρχισαν στις 10 Ιουλίου, διακόπηκαν μετά από λίγες ημέρες, επαναλήφθηκαν στις 20 Σεπτεμβρίου και τερμάτισαν στις 2 Οκτωβρίου. Οι επεμβάσεις και παρανομίες εκ μέρους της κυβέρνησης ήταν τόσο πρωτοφανείς που οι εφημερίδες διαμαρτυρήθηκαν έντονα, και με τους χειρότερους χαρακτηρισμούς.
Πηγές
1850
Γιώργος Αντζουλάς
Ο Γιώργος Αντζουλάς (Τρίπολη Αρκαδίας, 4 Φεβρουαρίου 2000) είναι Έλληνας ποδοσφαιριστής, ο οποίος αγωνίζεται ως κεντρικός αμυντικός για τον Ουγγρική Ούιπεστ.
Αστέρας Τρίπολης
Στις 11 Ιανουαρίου 2018 έκανε το επαγγελματικό του ντεμπούτο για τον Αστέρα Τρίπολης στο Κύπελλο εναντίον του Ατρόμητου.
Φιορεντίνα (δανεισμός)
Στις 28 Ιουλίου 2018 μετακινήθηκε ως δανεικός στη Φιορεντίνα, με δικαίωμα αγοράς 2 εκατ. ευρώ για το καλοκαίρι του 2019.
Κοζέντσα (δανεισμός)
Τον Φεβρουάριο του 2021, μετακινήθηκε ως δανεικός στη Κοζέντσα, επιστρέφοντας έτσι στην Ιταλία.
Στις 5 Ιουλίου 2021, ο Αστέρας ανακοίνωσε την επέκταση του συμβολαίου του έως το 2024.
Ουίπεστ
Στα τέλη Ιανουαρίου του 2023 υπέγραψε συμβόλαιο συνεργασίας με την Ουίπεστ. Στις 6 Μαΐου, σημείωσε το πρώτο του γκολ με τα χρώματα της νέας του ομάδας, στον αγώνα πρωταθλήματος εναντίον του Βάσας.
Διεθνής σταδιοδρομία
Είναι διεθνής με τις μικρές Εθνικές Ομάδες (Κ-17, Κ-18, Κ-19 και Κ-21).
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ17 Κατηγορία:Ποδοσφαιριστές Εθνικής Ελλάδας Κ18 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Αστέρα Τρίπολης Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φιορεντίνα Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Ούιπεστ ΦΚ
Καλαμπάκα
Η Καλαμπάκα είναι κωμόπολη του Νομού Τρικάλων και πρωτεύουσα του Δήμου Μετεώρων.
Γενικά
Η Καλαμπάκα βρίσκεται στο βορειοδυτικό μέρος του Θεσσαλικού κάμπου. Είναι χτισμένη δίπλα στο σπάνιο γεωλογικό φαινόμενο των Μετεώρων, ενώ κοντά της περνάει ο Πηνειός ποταμός. Ο μόνιμός της πληθυσμός στην απογραφή του 2011 ανερχόταν σε 8.330 κατοίκους και είναι η δεύτερη σε πληθυσμό πόλη της Περιφερειακής Ενότητας, μετά τα Τρίκαλα.
Στην πόλη της Καλαμπάκας υπάρχουν 5 Δημοτικά Σχολεία, 2 Γυμνάσια, 1 Επαγγελματικό Λύκειο (ΕΠΑΛ) και 1 Γενικό Λύκειο (ΓΕΛ).
Αξιοθέατα
Στην πόλη της Καλαμπάκας υπάρχουν το Μουσείο Ελληνικής Παιδείας, η σύγχρονη Βιβλιοθήκη της Καλαμπάκας και το Μουσείο Φυσικής Ιστορίας & Μουσείο Μανιταριών και ο Ιερός Ναός Κοιμήσεως της Θεοτόκου.
Συγκοινωνίες
Από την πόλη της Καλαμπάκας ξεκινά το σιδηροδρομικό δίκτυο που ενώνει την Καλαμπάκα με τα Τρίκαλα την Καρδίτσα την κωμόπολη των Φαρσάλων και την Αθήνα. Η σύνδεση έχει βοηθήσει σημαντικά την περιοχή όσον αφορά την οικονομία καθώς επιβάτες από κοντινές περιοχές μεταβαίνουν στην πόλη για να χρησιμοποιήσουν τον σιδηρόδρομο. Τα κτίρια του σταθμού της Καλαμπάκας έχουν χαρακτηριστεί ως ιστορικά διατηρητέα μνημεία.
Ονομασία
Η ονομασία Καλαμπάκα αναφέρεται για πρώτη φορά ως قلپاققیا (Kalbakkaya  / Qalabaqqaya ) και απαντά σε απογραφικό κατάστιχο μιας φορολογικής απογραφής που διενεργήθηκε το Έτος Εγίρας 859 (από τις 22 Δεκεμβρίου του 1454 ως τις 10 Οκτωβρίου του 1455) στην περιοχή του σαντζακίου των Τρικάλων (Tırhala Sancağı). Στο απογραφικό κατάστιχο αναφέρεται: «KARYE-İ İSTAGOS, El-meşhur KALBAKKAYA», που σημαίνει «Οικισμός Σταγοί, η φημισμένη Καλαμπάκα».
Το όνομα προέρχεται από τις τουρκικές λέξεις ḳalabaḳ / kalpak, που σημαίνει καλπάκι, και kaya, που σημαίνει βράχος. Η ονομασία πρέπει να προέκυψε είτε επειδή κάποιοι βράχοι (π.χ. του Άλτσου ή της Αγίας Τριάδας) πάνω από την Καλαμπάκα μοιάζουν με καλπάκι είτε διότι πάνω στους βράχους, σε μοναστήρια, εγκαταβιούσαν καλόγεροι που φορούσαν σχετικά καπέλα / σκούφους.
Έχει διατυπωθεί και η άποψη ότι σημαίνει «φρούριο στην κορυφή του βράχου» (από τις τουρκικές λέξεις kale = φρούριο + baş = κεφάλι, μεταφορικά κορυφή + kaya = βράχος).
Ιστορία
Η θέση της σημερινής Καλαμπάκας έχει ταυτιστεί με ασφάλεια με το αρχαίο Αιγίνιον. Πρώτος ο Άγγλος περιηγητής William Leake είχε προχωρήσει σε αυτή την ταύτιση, με βάση αρχαία επιγραφή στον τοίχο μιας από τις παλιότερες εκκλησίες της πόλης (Αγίου Ιωάννου του Βαπτιστή). Αργότερα, την ταύτιση αυτή επιβεβαίωσαν λείψανα οχυρωμένης πόλης που βρέθηκαν κάτω από την Καλαμπάκα. μικρογραφία|εναλλ.=Η σελίδα που αφορά στην Καλαμπάκα στο απογραφικό κατάστιχο του 1454 / 1455.|Η σελίδα που αφορά στην Καλαμπάκα στο απογραφικό κατάστιχο του 1454 / 1455. |496x496εσ Το 10ο αίωνα μ.Χ. ήταν γνωστή ως Σταγοί, βυζαντινό φρούριο και επισκοπή. Από τα μεσαιωνικά μνημεία της σώζεται μόνο η Εκκλησία της Κοίμησης της Θεοτόκου. Ήταν κτίσμα του τέλους του 11ου ή αρχών του 12ου αιώνα, που χτίστηκε πάνω στα υπολείμματα παλιότερης εκκλησίας της ύστερης αρχαιότητας. Υπολείμματα αρχαίου ελληνικού ναού -πιθανόν του θεού Απόλλωνα- έχουν ενσωματωθεί στον τοίχο της παλιότερης και γνωστότερης εκκλησίας της πόλης, αφιερωμένης στην Παναγία.
Οι Σταγοί μνημονεύονται για πρώτη φορά στο έργο Διατύπωσις του βυζαντινού αυτοκράτορα Λέοντα ΣΤ΄ του Σοφού (886-812). Το 1163 υπήρξε αναφορά στο κάστρο των Σταγών. Το 1204 οι Σταγοί περιήλθαν στο Δεσποτάτο της Ηπείρου. Στο τέλος του 13ου αιώνα περιήλθαν στο Δουκάτο των Νέων Πατρών. Το 1334 καταλήφθηκαν εκ νέου από το Δεσπότη της Ηπείρου Ιωάννη Β΄ Ορσίνι και στη συνέχεια περιήλθαν πάλι για λίγο υπό τον έλεγχο της Βυζαντινής Αυτοκρατορίας. Το 1348 καταλήφθηκαν από τους Σέρβους του Στέφανου Δουσάν. Έφθασαν επί της βασιλείας του αδελφού του, Βασιλιά Συμεών Ούρεση. Όταν οι Τούρκοι κατέλαβαν τη Θεσσαλία η Καλαμπάκα τέθηκε υπό τη διοίκηση του Πασά της Λάρισας και αργότερα του Σαντζακίου των Τρικάλων.
Κλίμα και Περιβάλλον
Η πόλη της Καλαμπάκας έχει ηπειρωτικό κλίμα στο πλαίσιο του μεσογειακού. Ο χειμώνας είναι υγρός και δριμύς ενώ το καλοκαίρι υγρό και θερμό. Το φθινόπωρο και η άνοιξη είναι βροχερές, με αρκετό κρύο καί υγρασία.
Παραπομπές
Κατηγορία:Δήμος Μετεώρων
Αγοράκριτος
Το αρχαίο ελληνικό όνομα Αγοράκριτος αναφέρεται στους:
Κατηγορία:Αποσαφηνίσεις ονομάτων
Μπρετς
Το Μπρετς (γαλλικά: Bretx, οξιτανικά: Bretz) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Οι κάτοικοί του είναι γνωστοί ως Μπρετσουά (γαλλικά: Bretzois).
Εξωτερικοί σύνδεσμοι
Κατηγορία:Κοινότητες της Ωτ-Γκαρόν
Τσάμπιονς Λιγκ πετοσφαίρισης ανδρών 2010-2011
Το Τσάμπιονς Λιγκ είναι η μεγαλύτερη διοργάνωση συλλόγων της ανδρικής πετοσφαίρισης στην Ευρώπη. Η διοργάνωση της σαιζόν 2010-2011 είναι η 52η. Πρωταθλήτρια αναδείχθηκε. για τρίτη συνεχόμενη διοργάνωση, η Τρεντίνο.
Φάση των ομίλων
Βαθμολογικό σύστημα: 3 βαθμοί για νίκη με 3-0 και 3-1, 2 βαθμοί για νίκη με 3-2, 1 βαθμός για ήττα με 3-2 και κανένας βαθμός για ήττα με 3-0 και 3-1.
Α' όμιλος
1η αγωνιστική 2η αγωνιστική 3η αγωνιστική 4η αγωνιστική 5η αγωνιστική 6η αγωνιστική
Γ' όμιλος
1η αγωνιστική 2η αγωνιστική 3η αγωνιστική 4η αγωνιστική 5η αγωνιστική 6η αγωνιστική
Δ' όμιλος
1η αγωνιστική 2η αγωνιστική 3η αγωνιστική 4η αγωνιστική 5η αγωνιστική 6η αγωνιστική
Ε' όμιλος
1η αγωνιστική 2η αγωνιστική 3η αγωνιστική 4η αγωνιστική 5η αγωνιστική 6η αγωνιστική
ΣΤ' όμιλος
1η αγωνιστική 2η αγωνιστική 3η αγωνιστική 4η αγωνιστική 5η αγωνιστική 6η αγωνιστική
Βαθμολογία τρίτων
Μετά το τέλος των ομίλων, βγήκε μια ειδική κατάταξη για τις ομάδες που κατέλαβαν την τρίτη θέση στους ομίλους τους. Η καλύτερη ομάδα προκρίθηκε στην επόμενη φάση, οι δεύτερη, τρίτη, τέταρτη και πέμπτη ομάδες προκρίθηκαν στην Challenge Round του CEV Cup, ενώ η χειρότερη ομάδα αποκλείστηκε.
Φάση νοκ-άουτ
Σε περίπτωση που σε ένα ζευγάρι οι δύο ομάδες πάρουν από μια νίκη, τότε, ανεξάρτητα από το σύνολο των σετ που κατέκτησε η κάθε ομάδα, θα παιχτεί ένα ''Χρυσό Σετ.
Σύνολο
Το Χρυσό σετ (όπου χρειάστηκε), έγινε αμέσως μετά το τέλος των επαναληπτικών αγώνων.
Ημιτελικοί
26 Μαρτίου 2011
Μικρός Τελικός
27 Μαρτίου 2011
Μεγάλος Τελικός
27 Μαρτίου 2011
Τελική κατάταξη
== Ατομικές βραβεύσεις ==
Εξωτερικοί σύνδεσμοι
Κατηγορία:Διοργανώσεις πετοσφαίρισης στην Ευρώπη Κατηγορία:Πετοσφαίριση το 2010 Κατηγορία:Πετοσφαίριση το 2011
Μεταθήρια
Τα Μεταθήρια είναι μια ομαδοποίηση της ομοταξίας Θηλαστικά. Προτάθηκαν για πρώτη φορά από τον Τόμας Χάξλεϋ το 1880 και είναι ελαφρώς πιο περιεκτική ομάδα από τα μαρσιποφόρα, που περιλαμβάνει όλα τα σωζόμενα θηλαστικά με κοιλιακό μάρσιπο (περισσότερο τα θηλυκά μαρσιποφόρα) καθώς και όλα τα ζώα που συνδέονται στενότερα με αυτά παρά με τα πλακούντοφόρα³πλακουντοφόρα θηλαστικά. Μερικά θηλυκά μεταθήρια, όπως οι Καινοληστίδες, δεν έχουν μάρσιπο.
Οι στενότεροι συγγενείς των μεταθηρίων είναι τα Ευθήρια (επίσης από τον Χάξλεϋ το 1880). Και τα δύο συμβατικά ενώνονται σε μία ανθυφομοταξία της υφομοταξίας Θηρία (Πάρκερ και Χάσγουελ, 1897), που εμπεριέχει όλα τα ζωντανά θηλαστικά, εκτός από τα μονοτρήματα.
Δεύτερη Σερβική Εξέγερση
Προϊστορία
Μετά την ήττα των Σέρβων κατά την Πρώτη Σερβική εξέγερση, η Σερβία επέστρεψε στο καθεστώς του πρώην πασαλικίου, του καθεστώτος που ίσχυε δηλαδή μέχρι του 1801. Οι Τούρκοι επανακατέλαβαν τις πολεις και τα φρούρια. Ο Χουρσίτ πασάς χορήγησε αμνηστεία ενώ τελικά επανήλθε και η αυτοδιοίκηση των τοπικών αρχόντων: των ναχιών. Όμως η κατάσταση φαινόταν να επιδεινώνεται καθώς η τουρκική διοίκηση αποσυντίθετο, νέοι βαρείς φόροι επιβάλονταν, η πανώλη ενέσκηψε και οι ληστείες και οι λεηλασίες μάστιζαν τον ντόπιο αγροτικό πληθυσμό. Πολλοί από τους πρόσφυγες επανέκαμψαν στη Σερβία. Στο Μοναστήρι Φενέκα,στο Σρεμ, συγκροτήθηκε μυστική επιτροπή με σκοπό την προώθηση του Σερβικού ζητήματος στις ξένες κυβερνήσεις. Έτσι αρχές Μαΐου 1814 η επιτροπή απηύθηνε έκκληση προς τον Τσάρο Αλέξανδρο να αναλάβει υπό την προστασία του τον Σερβικό λαό. Ακολούθησε η αποστολή του Ματθαίου Νενάντοβιτς, πρωθιερέως στη Βιέννη με σκοπό να συναντήσει τον Ρώσο ηγεμόνα. Αρωγός του στάθηκε ο Ιωάννης Καποδίστριας ο οποίος με υπόμνημά του είχε εισηγηθεί την απόκτηση εκ μέρους της Σερβίας αυτόνομου καθεστώτος. Τον Ιανουάριο του 1815 ο αυτοκράτωρ της Αυστρίας δέχθηκε τους Σέρβους αντιπροσώπους και υποσχέθηκε να παρέμβει στην Πύλη με σκοπό την κατάπαυση των διωγμών των κατοίκων της Σερβίας.
thumb|right|Ο [[Μίλος Ομπρένοβιτς ο αρχηγός της δεύτερης Σερβικής Επανάστασης]]
Προπαρασκευή για την εξέγερση
Αρχές του 1815 οι Τούρκοι προκειμένου να συντρίψουν κάθε αντιστασιακή απόπειρα προβαίνουν σε σφαγές στο Βελιγράδι, ενώ πολλοί κατεφυγαν στα δάση και στα βουνά για γλιτώσουν. Ο Χατζή Προντάν Γκλιγκορίεβιτς εξεγέρθη στην περιοχή Τσατσάκ τέλη Σεπτεμβρίου 1814, χωρίς όμως να βρει συμπαράσταση από τον Μίλος Ομπρένοβιτς. Τελικά ο Χατζή Προντάν κατέφυγε στην Αυστρία. Οι τοπικοί αρχηγοί βρίσκονταν σε κατάσταση αναμονής σχετικά με ό,τι θα συνέβαινε στην Βιέννη για να εξεγερθούν. Τελικά ο φόνος του Στανόγιε Γκλάβας και ο αποκεφαλισμός του ήταν η σταγόνα που ξεχείλισε το ποτήρι και επιτάχυνε τις εξελίξεις. Την άνοιξη του 1815 λαμβάνουν χώρα μυστικές συσκέψεις των προυχόντων των ναχιών του Βελιγραδίου,του Βαλιέβου και του Ρούντνικ. Στις 20 Μαρτίου ο Μίλος Ομπρένοβιτς έφτασε στο Ζέμουν και συναντήθηκε με τους πρόσφυγες. thumb|right|Ο Τανάσκο Ράγιτς ήταν ένας από τους πρώτους πεσσόντες τον Μάιο του 1815. Θανατώθηκε υπερασπιζόμενος τα πυροβόλα του κοντά στο Τσατσάκ thumb|right|Το λάβαρο που χρησιμοποίησαν οι εξεγερμένοι Σέρβοι μετά τη συνέλευση που πραγματοποιήθηκε στο Τάκοβο μεταξύ 11 και 23 Απριλίου 1815
Η εξέγερση
μικρογραφία|συνελευση στο Τακοβο του Βιντζεντ Κατζλερ Από τα μέσα του Απριλίου του 1815 άρχισαν να εκδηλώνονται ταραχές στις επαρχίες της Σερβίας:στην επαρχία Βαλίεβο και την περιοχή της Γκρούζας. Στο Τάκοβο μεταξύ 11 και 23 Απριλίου 1815 πραγματοποιήθηκε συνέλευση του λαού και των ηγετών του. Επί κεφαλής της εξέγερσης τέθηκε ο Μίλος Ομπρένοβιτς. Προς ενθάρρυνση των περιοχών που δίσταζαν διεδίδοντο φανταστικές πληροφορίες σχετικά με βοήθεια του Αυστριακού αυτοκράτορα και περί επικείμενης άφιξης του Καραγιώργη με χιλιάδες Ρώσους στρατιώτες. Υπήρξαν όμως και περιοχές που δύστασαν να συμμετάσχουν από φόβο και ενθυμούμενες τα αντίποινα που οι Τούρκοι είχαν επιβάλει μετά την κατάπνιξη της Πρώτης Εξέγερσης, όπως η Μάτσβα, αλλά αυτές παρασύρθηκαν με τη βία να συμμετάσχουν. Σε Ρούντνικ και Παλέζ σημειώνονται οι πρώτες επιτυχίες εξασφαλίζοντας τη δυνατότητα ανεφοδιασμού από την Αυστρία, και αποκόπτωντας το σύνδεσμο των Τούρκων μεταξύ Βελιγραδίου και Σαμπάτς. Οι επιτυχίες και οι αποτυχίες των Σέρβων επανασταστών εναλλάσσονταν. Σε Τσατσάκ οι Σέρβοι έτρεψαν σε άτακτο φυγή του Τούρκους. Ο Μίλος Ομπρένοβιτς διαίρεσε τα στρατεύματά του σε τρία τμήματα και τα κατηύθηνε σε Ούζιτσε, Σόκολ και Καράνοβατς. Ο βεζύρης του Βελιγραδίου αναγκάσθηκε να κλεισθεί μέσα στο φρούριο της πόλης: ολόκληρο το πασαλίκι του Βελιγραδίου είχε απελευθερωθεί. . Τουρκικές στρατιωτικές δυνάμεις έσπευσαν με σκοπό να καταπνίξουν την εξέγερση: ο βαλής της Ρουμελίας Μαρασλή αλή πασάς από το νότο και ο ο βεζύρης της Βοσνίας Χουρσίτ από τα δυτικά. Στο εξωτερικό οι Αυστριακοί ήταν αρνητικοί απέναντι σε κάθε προοπτικη βοήθειας και παροχής ασύλου στους επαναστατημένους, ενώ οι Ρώσοι σύστησαν υπομονή στον Σέρβο απεσταλμένο στη Βιέννη Ματθαίο Νενάντοβιτς, ο οποίος την τελευταία στιγμή κατόρθωσε να διαφύγη της σύλληψης. Στο εσωτερικό μέτωπο η έλλειψη χρημάτων, όπλων και τροφίμων επηρέαζε καθοριστικά την έκβαση του αγώνα. Ο Ομπρένοβιτς υπήρξε επιεικής απέναντι στους Τούρκους: περιέθαλψε τους Τούρκους τραυματίες, άφησε ελεύθερους Τούρκους αιχμαλώτους λέγοντάς τους πως δεν μάχεται εναντίον τους αλλά για την ελευθερία του έθνους του.Τέλος άφησε ελεύθερο τον Βεζύρη της Βοσνίας. Έτσι προετοίμαζε την προοπτική και το έδαφος για τις όποιες μελλοντικές διαπραγματεύσεις και τον όποιο μελλοντικό συμβιβασμό με τον αντίπαλο. Πράγματι, ο Βεζύρης της Βοσνίας Χουρσίτ πασάς προσκάλεσε τον Ομπρένοβιτς για διαπραγματεύσεις, θέλοντας και να υποσκελίσει τον βαλή της Ρουμελίας και να έχει την αποκλειστικότητα του κλεισίματος της Σερβικής υπόθεσης. Ζήτησε υποταγή με αφοπλισμό των Σέρβων. Την ίδια στιγμή ο βαλής της Ρουμελίας, ο Μαρασλή αλή πασάς, ήταν ακόμα πιο ελαστικός ζητώντας όχι τον αφοπλισμό, αλλά να αφήσει ο Ομπρένοβιτς ένα από τα στρατιωτικά του τμήματα να πάει αναμπόδιστο στο Βελιγράδι thumb|right|Το μνημείο του ξεσηκωμού των Σέρβων στο Τάκοβο thumb|right|Το μουσείο της δεύτερης εξέγερσης των Σέρβων,στο Τάκοβο
Τελικά και ενώ κάποιοι αρχηγοί του μετώπου του Μοράβα δέχθηκαν τους όρους του Μαρασλή αλή, ο Μιλός συναντήθηκε μαζί του στην Τσουπρίγια στα τέλη Αυγούστου 1815, προτείνοντας αυτονομία με Σέρβο ηγεμόνα επί κεφαλής και απομάκρυνση των γενιτσάρων. Ο Μαρασλή αλή πασάς του συνέστησε να απευθύνει αυτές τις προτάσεις στην Κωνσταντινούπολη και πρότεινε να συνάψουν μεταξύ τους ανακωχή, διατηρώντας ακόμα και τα πυροβόλα τους μα υποταγμένοι στο Σουλτάνο. Ήλπιζε πως θα τους υπέτασσε ειρηνικά στο μέλλον.
Οι προτάσεις του Ομπρένοβιτς προς την Πύλη και οι μεταξύ τους διαπραγματεύσεις
Ο Μιλός ζητά από από την Πύλη αυτονομία με επικυριαρχία του σουλτάνου, την αναγνώριση Σέρβου κληρονομικού ηγεμόνα και Σέρβων αρχηγών των ναχιών, μεδικαστική και δημοσιονομική εξουσία,τη δυνατότητα οι Σέρβοι να φέρουν όπλα, να υφίσταται Σέρβος αντιπρόσωπος στην Κωνσταντινούπολη, την απομάκρυνση των Τούρκων από τις κωμωπόλεις και τα χωριά. Ακόμα, την καταβολή μόνιμου φόρου στο σουλτάνο ύψους 800.000 γρόσια. Τέλος ζητούσε ελευθερία θρησκείας, εκπαίδευσης και εμπορίου.
Εξωτερικοί σύνδεσμοι
Σερβικη εξεγερση Β *
Λέτσο
Το λέτσο (ουγγρικά: lecsó, τσεχικά και σλοβακικά: lečo, γερμανικά: letscho, πολωνικά: leczo, ρώσικα και ουκρανικά: лечо) είναι ουγγρικό παχύ ραγκού ή στιφάδο λαχανικών, το οποίο περιλαμβάνει ρητά κίτρινες μυτερές πιπεριές, ντομάτα, κρεμμύδι, αλάτι και αλεσμένη γλυκιά ή/και καυτερή πάπρικα ως βασική συνταγή. Τα κρεμμύδια και οι πιπεριές συνήθως σοτάρονται σε λαρδί, λίπος μπέικον ή ηλιέλαιο. Το σκόρδο μπορεί επίσης να είναι ένα παραδοσιακό συστατικό. Θεωρείται επίσης παραδοσιακό φαγητό στην τσεχική, σλοβακική και στην πρώην γιουγκοσλαβική κουζίνα και είναι επίσης πολύ διαδεδομένο στην Πολωνία, την Αυστρία και το Ισραήλ.
Οι περισσότερες ουγγρικές συνταγές προτείνουν την πιο ήπια παραλλαγή ουγγρικής πιπεριάς, η οποία είναι την εποχή Αύγουστο-Οκτώβριο, τότε επίσης που οι ντομάτες χωραφιού είναι στα καλύτερά τους. Άλλες συνταγές προτείνουν τη χρήση τόσο της πιπεριάς όσο και της πιπεριάς μπανάνας ως εναλλακτικές.
Ποικιλίες
Υπάρχει μια μεγάλη ποικιλία από πιάτα λέτσο, όπου η βάση όλων είναι ένα μείγμα από ντομάτες και πιπεριές (γλυκές και καυτερές), κρεμμύδια, καρυκευμένα με αλάτι, μερικές φορές κόκκινη πάπρικα σε σκόνη και συχνά σκόρδο. Ορισμένες συνταγές μπορεί επίσης να χρησιμοποιούν φύλλο δάφνης, αλεσμένο μαύρο πιπέρι ή θυμάρι, αλλά αυτές δεν είναι πρωτότυπες. Για να φτιάξετε την τέλεια βάση για λέτσο, πρέπει να κάνετε το λαρδί από το καπνιστό μπέικον (αν χρησιμοποιείται αντί για λάδι, που είναι επίσης συνηθισμένο) και να τηγανίσετε τις φέτες κρεμμυδιού μέχρι να ροδίσουν ελαφρώς οι άκρες. Στη συνέχεια πρέπει να προστεθούν οι φέτες πιπεριάς και να τηγανιστούν μέχρι να γίνουν τραγανές. Οι ντομάτες έρχονται τελευταία γιατί, αν προστεθούν στην αρχή, θα μουλιάσουν τα κρεμμύδια και τις πιπεριές.
Το λέτσο μπορεί να γίνει με μαγειρεμένο ρύζι ή ομελέτα. Το να σερβίρεις ένα ζεστό πιάτο - για παράδειγμα τηγανητό ψάρι - με ξινή κρέμα ή σε τηγανίτα, ως γέμιση είναι επίσης συνηθισμένο. Οι περισσότερες συνταγές είναι με λουκάνικο μπέικον ή φρανκφούρτης. Μερικά είναι διακοσμημένα με φέτες βρασμένου αυγού ή παχύρρευστα με χτυπημένα αυγά. Αν προστεθεί κρέας, μπορεί να προστεθεί πρώτα και να τηγανιστεί με τα κρεμμύδια και τις φέτες πιπεριάς.
Το λέτσο, όπως και το γαλλικό κάπως παρόμοιο ρατατούι, συχνά στέκεται μόνο του ως μεσημεριανό πιάτο, οπότε καταναλώνεται συχνά με ψωμί. Το απλό λέτσο μπορεί να σερβιριστεί ως συνοδευτικό με διάφορα κύρια πιάτα, για παράδειγμα ψητό κοτόπουλο, φασιανό, χοιρινό, μοσχάρι ή μπριζόλα Εστερχάζι. Στην Ουγγαρία πιστεύεται ευρέως ότι το καλύτερο λέτσο φτιάχνεται σε ανοιχτή φωτιά σε ένα «bogrács» (ένα καζάνι), ένα μπάρμπεκιου ουγγρικού στιλ. Στην Ουγγαρία το πιάτο είναι πολύ δημοφιλές, και έχει ακόμη και τα δικά του φεστιβάλ.
Στη Γερμανία, το λέτσο αναφέρεται ως Letscho και χρησιμοποιείται συχνά ως το κύριο συστατικό μιας σάλτσας που χρησιμοποιείται με πολλά διαφορετικά γεύματα. Συνήθως φτιάχνεται από ντομάτες, πιπεριές και κρεμμύδια μεταξύ άλλων τοπικών προσθηκών.
Στην Πολωνία, το λέτσο (που ονομάζεται leczo) παρασκευάζεται συνήθως από κόκκινη πιπεριά, κολοκυθάκια, ντομάτες, κρεμμύδι και σκόρδο, λουκάνικο και καρυκευμένο με πιπεριά τσίλι σε σκόνη. Το λέτσο πρέπει να σερβίρεται ζεστό και πικάντικο. Πιθανότατα ήρθε στην Πολωνία από την Ουγγαρία.
Παραπομπές
Κατηγορία:Ουγγρική κουζίνα Κατηγορία:Εθνικά πιάτα
Δευτερόλεπτο
thumb|right|120px|Ο κύκλος πάλλεται μία φορά κάθε δευτερόλεπτο
Το δευτερόλεπτο είναι η θεμελιώδης μονάδα μέτρησης του χρόνου στο Διεθνές Σύστημα Μονάδων.
Ορίζεται από το Διεθνές Σύστημα Μονάδων ως ο χρόνος 9 192 631 770 περιόδων ακτινοβολίας από μετάπτωση μεταξύ των δύο επιπέδων ενέργειας του ατόμου του Καισίου-133.
Ετυμολογία
Η λέξη δευτερόλεπτο προέρχεται από το «δεύτερο λεπτό» (μικρό λεπτό), σε αντίθεση με το «λεπτό» (πρώτο λεπτό) της ώρας.
Αναγραφή
Το δευτερόλεπτο σημειώνεται και με το σύμβολο ' ' (δίστονος), σε αντίθεση με το λεπτό το οποίο σημειώνεται με το σύμβολο ' (τόνος). Παράδειγμα: 3 λεπτά και 24 δευτερόλεπτα = 3' 24"
Εξωτερικοί σύνδεσμοι
Κατηγορία:Μονάδες χρόνου Κατηγορία:Θεμελιώδεις μονάδες του SI Κατηγορία:Σύστημα μονάδων CGS
Λογοτεχνική ανάλυση
Λογοτεχνική Ανάλυση είναι η δομική, νοηματική και τεχνική ανάλυση ενός λογοτεχνικού έργου.
Ανάλυση Ποιημάτων
Ανάλυση ποιημάτων είναι η διαδικασία διερεύνησης της φόρμας, του περιεχομένου και της ιστορίας ενός ποιήματος υπό ένα ενημερωτικό πρίσμα που σκοπό έχει την δημιουργία ενδιαφέροντος προς τον αναγνώστη στην κατανόηση και την εκτίμηση του έργου.
Οι λέξεις "ποίημα" και "ποίηση" προέρχονται από την αρχαιοελληνική λέξη "ποιώ" που σημαίνει "δημιουργώ". Υπό αυτήν την ετυμολογία το ποίημα αποκτά πραγματική υπόσταση και καθίσταται ως δημιούργημα. Υπό τη θεώρηση του William Carlos Williams, του ποιήματος ως μιας "μηχανής φτιαγμένης από λόγια" το ποιητικό κατασκεύασμα παράγει κάποιας ποιότητας και ποσότητας εντυπώσεις, αποτελέσματα και έργο στον αναγνώστη. Το έργο που παράγει μια "μηχανή φτιαγμένη από λόγια", το ποίημα, είναι η εντύπωση που δημιουργεί στα αισθητήρια του αναγνώστη. Όταν εκείνος πλέον αναλύει το ποίημα λειτουργεί ομοίως με μηχανικό που αποσυνθέτει κι ανασυνθέτει μια μηχανή για να κατανοήσει τη λειτουργία της.
"Άλλο" του Robert Herrick
Here a pretty baby lies Sung asleep with lullabies: Pray be silent and not stir Th' easy earth that covers her.
(μετάφραση) Εδώ βρίσκεται ένα όμορφο μωρό Κοιμισμένο με νανουρίσματα: Προσευχήσου να είναι σιωπηλή και να μην αναταραχθεί Η άνετη γη που την καλύπτει.
Στις πρώτες τρεις γραμμές, ο αναγνώστης καταλαβαίνει ότι ο αφηγητής περιγράφει ένα κοιμισμένο μωρό. Στην τέταρτη γραμμή, όμως, αυτό ανατρέπεται. Το μωρό δεν είναι καλυμμένο από σεντόνια, αλλά από τη γη, δηλαδή, το μωρό είναι θαμμένο. Είναι νεκρό.
Η συνειδητοποίηση αυτή μπορεί να προκαλέσει μια απότομη συναισθηματική αντίδραση. Και αυτή η αντίδραση, αυτή η εντύπωση στον αναγνώστη, είναι το "έργο" που αυτή η "μηχανή από λέξεις" έχει σχεδιαστεί να κάνει. Παρόλο που το ποίημα δεν είναι αστείο, ο "μηχανισμός" του είναι παρόμοιος με αυτόν των ανεκδότων: μια ξαφνική αλλαγή της αντίληψης δημιουργεί μια ξαφνική και ενστικτώδη αντίδραση.
Δείτε επίσης
Κατηγορία:Θεωρία της λογοτεχνίας Κατηγορία:Αισθητική Κατηγορία:Κοινωνική φιλοσοφία
Λούης Τσάτουμας
Ο Λούης Τσάτουμας (γεννήθηκε 12 Φεβρουαρίου 1982) είναι Έλληνας άλτης του μήκους. Είναι κάτοχος του Πανελλήνιου ρεκόρ στο αγώνισμα με 8,66 μέτρα από το 2007.
Επιτυχίες στις μικρές κατηγορίες
Γεννήθηκε στις 12 Φεβρουαρίου 1982 στη Μεσσήνη. Έχει σημειώσει σπουδαίες επιτυχίες στις μικρές κατηγορίες. Το 1999 στο Παγκόσμιο Πρωτάθλημα Παίδων-Κορασίδων ήρθε 4ος με άλμα στα 7,54μ.. Δύο χρόνια αργότερα κατέκτησε το χρυσό μετάλλιο στο Ευρωπαϊκό Πρωτάθλημα Εφήβων στο Γκροσέτο με 7,74μ..
Οι επιτυχίες στις μικρές κατηγορίες συνεχίστηκαν στο Ευρωπαϊκό Πρωτάθλημα για αθλητές κάτω των 23 ετών το 2003, όπου μετά από μεγάλη μάχη κατέκτησε την 1η θέση με άλμα στα 8,24μ.. Την ίδια χρονιά ανακηρύχθηκε πρωταθλητής Ελλάδας με 8,24μ., επικράτησε στο Ευρωπαϊκό Κύπελλο Μπρούνο Τζάουλι στη Super League με 8,06μ. και σημείωσε ατομικό ρεκόρ στα Τσικλητήρεια με 8,34μ. δύο εκατοστά λιγότερα από το τότε πανελλήνιο ρεκόρ.
2003- σήμερα
Η χρονιά συνεχίστηκε με την πρόκριση στον τελικό του Παγκοσμίου Πρωταθλήματος Στίβου 2003 στο Παρίσι ως 8ος με 8,00μ., εκεί όμως οι άκυρες προσπάθειες, τον υποχρέωσαν στην 12η θέση με επίδοση 7,72μ..
Το 2004 δεν προκρίθηκε στον τελικό των Ολυμπιακών Αγώνων, ενώ στο Ευρωπαϊκό Πρωτάθλημα Κλειστού Στίβου 2005 στη Μαδρίτη, μολονότι προκρίθηκε με την 1η επίδοση, στον τελικό έκανε 6 άκυρες προσπάθειες και συνεπώς δεν κατετάγη.
Το 2006, είχε μία εξαιρετική χρονιά στον Κλειστό Στίβο που κατέληξε με την 4η θέση στο Παγκόσμιο Πρωτάθλημα Κλειστού Στίβου 2006 στη Μόσχα με άλμα στα 8,10μ., ενώ νωρίτερα στο Πρωτάθλημα Ελλάδας πέτυχε επίδοση 8,15μ., που αποτελούσε πανελλήνιο ρεκόρ στον κλειστό στίβο.
Αγωνίστηκε σε όλα τα μίτινγκ της σειράς Golden League και κατέκτησε την 4η θέση στο Όσλο με 8,17μ., την 4η στο Παρίσι με 8,12μ., την 5η στη Ρώμη με 8,12μ. την 7η στη Ζυρίχη με 8,04μ και τη 2η στις Βρυξέλλες με 8,15μ.. Στο Ολυμπιακό μίτινγκ στη Θεσσαλονίκη πέτυχε επίδοση 8,26μ.. Στο τελευταίο Golden League στο Βερολίνο όπου με επίδοση χρονιάς σημείωσε επίδοση 8,30μ. κατέκτησε τη δεύτερη θέση.
Ταξίδεψε στο Γκέτεμποργκ και προκρίθηκε ως 3ος στον τελικό με 8,09μ.. Εκεί όμως, οι δύσκολες καιρικές συνθήκες και τα πολλά άκυρα άλματά του τον περιόρισαν στην 8η θέση με άλμα μόλις στα 7,84μ..
Στον τελικό του Γκραν Πρι στη Στουτγκάρδη με άλμα στα 8,29μ. κατέκτησε την 3η θέση.
Στις 4 Μαρτίου του 2007 ο Λούης κατέκτησε το ασημένιο μετάλλιο στο μήκος, στο Ευρωπαϊκό Πρωτάθλημα Κλειστού Στίβου του Μπέρμιγχαμ της Αγγλίας. Στην 4η προσπάθεια του, πέτυχε επίδοση 8,02 ενώ από τα προκριματικά απέδειξε ότι βρίσκεται σε εξαιρετική κατάσταση, αφού προκρίθηκε με την καλύτερη επίδοση στον τελικό (8,09).
Στο μίτινγκ στίβου "Παπαφλέσσεια" στην Καλαμάτα, στις 2 Ιουνίου 2007 ο Τσάτουμας πέτυχε ένα ανεπανάληπτο πανελλήνιο ρεκόρ και συνάμα την καλύτερη παγκόσμια επίδοση στο μήκος για εκείνη τη χρονιά, με 8,66μ.. Το ρεκόρ αυτό ήταν η 8η καλύτερη επίδοση στον κόσμο στην ιστορία και το προηγούμενο ρεκόρ σε επίπεδο Ελλάδας, που κατέρριψε ο Λούης, ανήκε στον Κώστα Κουκοδήμο από το 1994.
Στις 17 Ιουνίου 2007 πήρε την πρώτη θέση με 8,37μ. στον τελικό του μήκους, στη διάρκεια του Πανελληνίου πρωταθλήματος ανοικτού στίβου στο ΟΑΚΑ. Πέτυχε νέο ρεκόρ αγώνων.
Ένα χρόνο μετά, στις 13 Ιουνίου του 2008 σημείωσε και νέα σπουδαία επίδοση, με 8,32 μ. που ήταν και η 4η καλύτερη στον κόσμο για τη χρονιά εκείνη.
Το ρεκόρ αυτό βελτιώθηκε από τον ίδιο στις 13 Ιουλίου του 2008. Στα «Τσικλητήρεια 2008» σημείωσε την καλύτερη επίδοση στην Ευρώπη και τρίτη καλύτερη στον κόσμο στο μήκος, με άλμα στα 8.44μ .. Την ίδια χρονιά στους Ολυμπιακούς Αγώνες στο Πεκίνο πέτυχε άλμα 8.27 μ..
Στις 19 Φεβρουαρίου 2011 πέτυχε νέα επίδοση με 8,21 μ. κατά την πρώτη ημέρα του Πανελληνίου Πρωταθλήματος κλειστού στίβου ανδρών και γυναικών στην Παιανία.
Στις 17 Αυγούστου 2014, στο Ευρωπαϊκό Πρωτάθλημα Στίβου στη Ζυρίχη, κατέλαβε τη δεύτερη θέση και το αργυρό μετάλλιο στο μήκος με επίδοση 8.15 μ..
Ατομικές επιδόσεις
Η εξέλιξη του Λούη Τσάτουμα στο μήκος (ανοιχτός στίβος)
Παραπομπές
Κατηγορία:Έλληνες αθλητές του άλματος εις μήκος Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2004 Κατηγορία:Αθλητές του στίβου στους Θερινούς Ολυμπιακούς Αγώνες 2008 Κατηγορία:Αθλητές του στίβου στους Θερινούς Ολυμπιακούς Αγώνες 2012 Κατηγορία:Αθλητές του στίβου στους Μεσογειακούς Αγώνες 2009 Κατηγορία:Αθλητές του στίβου στους Μεσογειακούς Αγώνες 2013 Κατηγορία:Κάτοχοι μεταλλίων του Πανελλήνιου Πρωταθλήματος Στίβου Κατηγορία:Κάτοχοι μεταλλίων των Βαλκανικών Αγώνων Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κούφη Ρεθύμνης
Η Κούφη είναι χωριό, το οποίο βρίσκεται στην ενδοχώρα του βορειοδυτικού Ρεθύμνου, στην Κρήτη, σε υψόμετρο 175 μ. Ανήκει διοικητικά στο δημοτικό διαμέρισμα Λαππαίων του δήμου Ρεθύμνης και απέχει 18 χλμ. από την ομώνυμη πόλη. Σύμφωνα με την απογραφή πληθυσμού του 2011, το χωριό έχει 127 μόνιμους κατοίκους.
Εθνική Σαμόα (ποδόσφαιρο ανδρών)
Η εθνική ομάδα ποδοσφαίρου της Σαμόας εκπροσωπεί τη Σαμόα στις διεθνείς ποδοσφαιρικές διοργανώσεις. Ελέγχεται από την Ποδοσφαιρική Ομοσπονδία Σαμόας. Έδρα της ομάδας είναι το Toleafoa J.S Blatter Soccer Stadium στην Απία. Ήταν γνωστή ως εθνική ομάδα ποδοσφαίρου της Δυτικής Σαμόας έως το 1997. Η Σαμόα αποτελεί τμήμα του FIFA Goal project.
Παραπομπές
Σαμοα Κατηγορία:Εθνική Σαμόα (ποδόσφαιρο)
Μεθυλομάδα
Μια μεθυλομάδα είναι ένα αλκύλιο που παράγεται από μεθάνιο, περιέχει ένα άτομο άνθρακα ενωμένο με τρία άτομα υδρογόνου — CH3. Η ομάδα συντομεύεται συχνά σε Me. Τέτοιες ομάδες υδρογονανθράκων εμφανίζονται σε πολλές οργανικές ενώσεις. Είναι μια πολύ σταθερή ομάδα στα περισσότερα μόρια. Ενώ η μεθυλομάδα είναι συνήθως τμήμα ενός μεγαλύτερου μορίου, μπορεί να βρεθεί μόνη της σε τρεις μορφές: ανιόν, κατιόν ή ρίζα. Το ανιόν έχει έχει οκτώ ηλεκτρόνια σθένους, η ρίζα επτά και το κατιόν έξι. Και οι τρεις μορφές είναι έντονα δραστικές και παρατηρούνται σπάνια.
Μεθυλοκατιόν
Το μεθυλοκατιόν (CH3+) υπάρχει στην αέρια φάση, αλλιώς δεν απαντάται. Μερικές ενώσεις θεωρούνται ότι είναι πηγές του "CH3+" και αυτή η απλοποίηση χρησιμοποιείται εκτενώς στην οργανική χημεία. Παραδείγματος χάριν, η πρωτονίωση της μεθανόλης δίνει έναν ισχυρό ηλεκτρονιόφιλο αντιδραστήριο μεθυλίωσης:
Μεθυλοανιόν
Το ανιόν μεθανιδίου (CH3−) υπάρχει παρομοίως μόνο σε αραιή αέρια κατάσταση ή κάτω από ακραίες συνθήκες. Μπορεί να παραχθεί από ηλεκτρική από ηλεκτρική εκκένωση σε κετενές σε χαμηλή πίεση (μικρότερη από ένα torr) και η ενθαλπία της αντίδρασης του προσδιορίστηκε περίπου 252,2±3,3 kJ/mol.
Στη συζήτηση μηχανισμών των οργανικών αντιδράσεων, είναι συνήθως μια χρήσιμη απλοποίηση να θεωρηθούν το μεθυλολίθιο και τα σχετικά αντιδραστήρια Grignard ως άλατα του "CH3−", αν και αυτή η θεώρηση είναι φανταστική. Τέτοια αντιδραστήρια γενικά παρασκευάζονται από τα μεθυλοαλογονίδια: όπου M είναι ένα αλκαλιμέταλλο.
Ρίζα μεθυλίου
Η μεθυλική ρίζα έχει τον τύπο CH3. Υπάρχει σε αραιά αέρια, αλλά σε πιο συμπυκνωμένες μορφές διμερίζεται εύκολα σε αιθάνιο. Μπορεί να παραχθεί με θερμική αποσύνθεση μόνο συγκεκριμένων ενώσεων, ειδικά αυτών με έναν δεσμό -N=N-.
Δραστικότητα
Η δραστικότητα της μεθυλομάδας εξαρτάται από τους γειτονικούς υποκαταστάτες. Οι μεθυλομάδες μπορεί να είναι αρκετά ανενεργές. Παραδείγματος χάριν, σε οργανικές ενώσεις, η μεθυλομάδα αντιστέκεται σε επιθέσεις και από τα πιο ισχυρά οξέα.
Οξείδωση
Η οξείδωση μιας μεθυλομάδας συμβαίνει ευρέως στη φύση και τη βιομηχανία. Τα προϊόντα οξείδωσης που παράγονται από μεθύλιο είναι τα CH2OH, CHO και CO2H. Παραδείγματος χάριν, το υπερμαγγανικό ιόν μετατρέπει συχνά μια μεθυλομάδα σε καρβοξυλομάδα (-COOH), π.χ. η μετατροπή του τολουένιου σε βενζοϊκό οξύ. Τελικά η οξείδωση μεθυλομάδων δίνει πρωτόνια και διοξείδιο του άνθρακα, όπως φαίνεται στην καύση.
Μεθυλίωση
Η απομεθυλίωση (η μεταφορά της μεθυλομάδας σε μια άλλη ένωση) είναι μια συνηθισμένη διεργασία, και αντιδραστήρια που υφίστανται αυτήν την αντίδραση λέγονται αντιδραστήρια μεθυλίωσης. Συνηθισμένα αντιδραστήρια μεθυλίωσης είναι τα διμεθυλοθειικό, ιωδομεθάνιο και μεθυλοτριφλικό. Η μεθανογένεση, η πηγή του φυσικού αερίου, προκύπτει μέσα από μια αντίδραση απομεθυλίωσης.
Αποπρωτονίωση
Συγκεκριμένες μεθυλομάδες μπορούν να αποπρωτονιωθούν. Παραδείγματος χάριν, η οξύτητα των μεθυλομάδων στην προπανόνη ((CH3)2CO) is περίπου 1020 πιο όξινη από το μεθάνιο. Τα τελικά καρβανιόντα είναι βασικά ενδιάμεσα προϊόντα σε πολλές αντιδράσεις στην οργανική σύνθεση και βιοσύνθεση. Τα λιπαρά οξέα προκύπτουν με αυτόν τον τρόπο.
"Χειρόμορφο(εναντιομερές) μεθύλιο"
Στην ειδική περίπτωση που ένα υδρογόνο αντικαθίσταται από δευτέριο (D) και ένα άλλο υδρογόνο από τρίτιο (T), το μεθύλιο γίνεται χειρόμορφο. Υπάρχουν μέθοδοι για την παραγωγή οπτικά καθαρών μεθυλοενώσεων, π.χ., χειρόμορφο αιθανικό οξύ (CHDTCO2H). Μέσα από τη χρήση χειρόμορφων μεθυλομάδων, η στερεοχημική πορεία αρκετών βιοχημικών μετασχηματισμών έχει διευκρινιστεί.
Ετυμολογία
Οι Γάλλοι χημικοί Jean-Baptiste Dumas και Eugene Peligot, μετά τον προσδιορισμό της χημικής δομής της μεθανόλης, εισήγαγαν το "μεθυλένιο" από το ελληνικό μέθη = + ύλη (ξύλο) με σκοπό να τονίσουν την προέλευσή του, "αλκοόλη που γίνεται από ξύλα (ουσία)". Ο όρος "μέθυλ" παρήχθη περίπου το 1840 από υστερογενή σχηματισμό από "μεθυλένιο" και τότε χρησιμοποιήθηκε για να περιγράψει τη "μεθυλική αλκοόλη".
Μέθυλ είναι ο όρος της ονοματολογίας των χημικών ενώσεων για ένα αλκάνιο ή μόριο (αλκυλίου), χρησιμοποιώντας το πρόθεμα "μεθ-" για να δείξει την παρουσία ενός μόνο άνθρακα.
Παραπομπές
Κατηγορία:C1 Κατηγορία:Χημικές ρίζες
Το Θαύμα της Θάλασσας των Σαργασσών
Το Θαύμα της Θάλασσας των Σαργασσών είναι ελληνική ταινία θρίλερ και δράματος του 2019, με στοιχεία τρόμου και υπερρεαλισμού σε σκηνοθεσία του Σύλλα Τζουμέρκα. Αφηγείται την ιστορία δύο γυναικών, μιας αστυνομικού και μιας εργαζόμενης σε εκτροφείο χελιών, των οποίων οι μοναχικές ζωές διασταυρώνονται όταν ξεσπά ένας κύκλος βίας στο Μεσολόγγι, όπου ζουν. Πρωταγωνιστούν η Αγγελική Παπούλια, η Γιούλα Μπουντάλη και ο Χρήστος Πασσαλής. Στην παραγωγή συμμετέχουν επίσης Γερμανία, Ολλανδία και Σουηδία.
Είναι η τρίτη ταινία του Τζουμέρκα μετά τη Χώρα προέλευσης (2010) και την Έκρηξη (2014). Η ταινία έκανε την παγκόσμια πρεμιέρα της στο τμήμα Πανόραμα της 69ης Μπερλινάλε. Στα βραβεία Ίρις 2020 της Ελληνικής Ακαδημίας Κινηματογράφου η ταινία κέρδισε 2 βραβεία, το βραβείο καλύτερης σκηνοθεσίας για τον Σύλλα Τζουμέρκα και το βραβείο Α΄ γυναικείου ρόλου για την Αγγελική Παπούλια.
Παραπομπές
Κατηγορία:Ελληνικές ταινίες Κατηγορία:Ελληνόφωνες ταινίες Κατηγορία:Ταινίες γυρισμένες στην Ελλάδα Κατηγορία:Ταινίες του 2019
Κύπελλο Κύπρου πετοσφαίρισης ανδρών 1982
Το Κύπελλο Κύπρου 1982 ήταν η 8η έκδοση του Κυπέλλου Κύπρου (5η υπό την αιγίδα της Κυπριακή Ομοσπονδία Πετοσφαίρισης). Νικητής ήταν ο ΑΠΟΕΛ για 3η φορά στην ιστορία του.
Τελικός
Στον τελικό προκρίθηκαν ο ΑΠΟΕΛ και η Ανόρθωση Αμμοχώστου. Το παιχνίδι διεξήχθη στο Λευκόθεο Κλειστό Γυμναστήριο στη Λευκωσία. Νικητής ήταν ο ΑΠΟΕΛ με σκορ 3-1 σετ.
Πηγές
Κατηγορία:Κύπελλο Κύπρου (πετοσφαίριση ανδρών) Κατηγορία:Πετοσφαίριση το 1982
Βαγγέλης Αλεξανδρής
Το λήμμα Βαγγέλης Αλεξανδρής μπορεί να αναφέρεται σε κάποιο από τα παρακάτω πρόσωπα:
Πρωτάθλημα χειροσφαίρισης Α1 εθνικής κατηγορίας ανδρών 2009-2010
Το πρωτάθλημα χάντμπολ της περιόδου 2009-10 κατέκτησε ο ΠΑΟΚ για δεύτερη συνεχόμενη χρονιά ενώ υποβιβάστηκαν οι Γ.Α.Σ Κιλκίς και Α.Ο.Δ. Θερμαϊκού. Το πρωτάθλημα διεξήχθη σε δύο φάσεις. Η πρώτη φάση αποτελούσε την κανονική περίοδο ενώ η δεύτερη φάση τα play off. Στην δεύτερη φάση οι ομάδες χωρίστηκαν σε τρεις ομίλους ανάλογα με την θέση που είχαν κατακτήσει μετά το τέλος της κανονικής περιόδου. Στον πρώτο όμιλο συμμετείχαν οι ομάδες που είχαν κατακτήσει τις θέσεις 1-4, στον δεύτερο συμμετείχαν οι ομάδες που είχαν κατακτήσει τις θέσεις 5-8 και στον τρίτο συμμετείχαν ομάδες που είχαν κατακτήσει τις θέσεις 9-12.
Πλέι οφ, θέσεις 1−4
Στα πλέι οφ και στα πλέι άουτ, οι ομάδες μετέφεραν τους μισούς από τους βαθμούς που πήραν στην κανονική περίοδο.Ο πρώτος της κανονικής περιόδου, ΠΑΟΚ, στα πλέι οφ έδωσε και τους 3 αγώνες στην έδρα του, ο δεύτερος Δούκας έδωσε 2 αγώνες εντός και 1 αγώνα εκτός, ο τρίτος Φίλιππος Βέροιας έδωσε 1 αγώνα εντός και 2 αγώνες εκτός, και η τέταρτη ΑΕΚ έδωσε και τους 3 αγώνες εκτός έδρας.
Οι ομάδες ξεκίνησαν με τους εξής βαθμούς: ΠΑΟΚ 18, Α.Σ.Ε. Δούκα 16, Φίλιππος 15, ΑΕΚ 15.
{|
Πλέι οφ, θέσεις 5−8
Τα πέμπτα της κανονικής περιόδου, Βριλήσσια, στα πλέι οφ έδωσαν και τους 3 αγώνες στην έδρα τους, ο έκτος Πανελλήνιος έδωσε 2 αγώνες εντός και 1 αγώνα εκτός, ο έβδομος Ζαφειράκης Νάουσας έδωσε 1 αγώνα εντός και 2 αγώνες εκτός, και ο όγδοος Διομήδης Άργους έδωσε και τους 3 αγώνες εκτός έδρας.
Οι ομάδες ξεκίνησαν με τους εξής βαθμούς: Βριλήσσια 11, Πανελλήνιος 11, Ζαφειράκης 9, Διομήδης 9.
Πλέι άουτ
Ο Αερωπός Έδεσσας, που κατετάγη ένατος στην κανονική περίοδο, έδωσε και τους 3 αγώνες στην έδρα του, ο δέκατος Κύδων Χανίων έδωσε 1 αγώνα εντός και 1 εκτός, ενώ ο αγώνας με τον Θερμαϊκό, με τον οποίο ήταν προγραμματισμένο να παίξει εντός δεν έγινε, ο ΓΑΣ Κιλκίς έδωσε 2 αγώνες εκτός, ενώ ο αγώνας με τον Θερμαϊκό, με τον οποίο ήταν προγραμματισμένο να παίξει εντός, επίσης δεν έγινε. Τέλος ο Θερμαϊκός, έδωσε μόνο έναν αγώνα εκτός έδρας, ενώ δεν παρουσιάστηκε στους υπόλοιπους εκτός έδρας αγώνες με τον Κύδονα Χανίων και τον ΓΑΣ Κιλκίς.
Οι ομάδες ξεκίνησαν με τους εξής βαθμούς: Αερωπός 8, Κύδων 8, Κιλκίς 7, Θερμαϊκός 6.
{|
Παγετώνας
Παγετώνες ονομάζονται μεγάλες μάζες πάγου κινούμενες λόγω συμπίεσης του χιονιού. Οι παγετώνες αποτελούν αντικείμενο έρευνας και μελέτης της Παγετωνολογίας που αποτελεί ιδιαίτερο επιστημονικό κλάδο της Υδρολογίας.
Δημιουργία
thumb|right|300px| Παγετώνας [[Ισλανδίας με επιμήκεις ρηγματώσεις ]] μικρογραφία|επΟι παγετώνες σχηματίζονται σε περιοχές υπεραιωνόβιας παρουσίας χιονιού. Στις εκτάσεις αυτές λόγω της γεωγραφικής τους θέσης (Αρκτική, Ανταρκτική) ή του ύψους που βρίσκονται, η ποσότητα του χιονιού που πέφτει είναι μεγαλύτερη της ποσότητας του τηκόμενου και στη συνέχεια εξατμιζόμενου πάγου. Αυτό έχει ως συνέπεια οι συσσωρευμένες και συνεχώς αυξανόμενες μάζες να μεταβάλλονται λόγω της πίεσης εκ του βάρους τους σε πάγο, ο οποίος αν και σκληρός και καταφανώς εύθραυστος, όπως το γυαλί, κινείται προς τη θάλασσα.